CELEX: 32013R0162
Language: sk
Date: 2013-02-21 00:00:00
Title: Vykonávacie nariadenie Komisie (EÚ) č. 162/2013 z  21. februára 2013 , ktorým sa mení a dopĺňa príloha k nariadeniu (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej dane

22.2.2013   
            
            
               SK
            
            
               Úradný vestník Európskej únie
            
            
               L 49/55
            
         VYKONÁVACIE NARIADENIE KOMISIE (EÚ) č. 162/2013
   z 21. februára 2013,
   ktorým sa mení a dopĺňa príloha k nariadeniu (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej dane
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje (1), a najmä na jej článok 27 ods. 4,
   keďže:
   
               (1)
            
            
               Podľa článku 27 ods. 1 písm. a) smernice 92/83/EHS sa od členských štátov vyžaduje, aby bol etanol, ktorý bol úplne denaturovaný v súlade s požiadavkami niektorého členského štátu, úplne oslobodený od spotrebnej dane za predpokladu, že tieto požiadavky boli riadne oznámené a schválené v súlade s podmienkami stanovenými v odsekoch 3 a 4 tohto článku.
            
         
               (2)
            
            
               V nariadení Komisie (ES) č. 3199/93 z 22. novembra 1993 o vzájomnom uznávaní postupov úplného denaturovania etanolu na účely výnimky zo spotrebnej dane (2) sa stanovuje, že denaturačné prostriedky, ktoré sa používajú v každom členskom štáte na účely úplného denaturovania etanolu v súlade s článkom 27 ods. 1 písm. a) smernice 92/83/EHS, sa majú opísať v prílohe k uvedenému nariadeniu.
            
         
               (3)
            
            
               Rastúci počet postupov denaturácie pridáva systému denaturácie na zložitosti, oslabuje schopnosť účinnej správy tohto systému a ponúka väčší počet príležitostí na podvod.
            
         
               (4)
            
            
               Členské štáty poskytli v roku 2008 rozsiahlu podporu projektovej skupine pôsobiacej na základe rozhodnutia Európskeho parlamentu a Rady č. 1482/2007/ES z 11. decembra 2007, ktorým sa ustanovuje program Spoločenstva na zlepšenie fungovania daňových systémov na vnútornom trhu (Fiscalis 2013) a ktorým sa zrušuje rozhodnutie č. 2235/2002/ES (3), pričom do tejto podpory bol zapojený veľký počet colných chemických laboratórií a Spoločné výskumné centrum. Predmetom projektu bolo preskúmať možnosť uplatňovania spoločných postupov denaturácie (eurodenaturačné prostriedky) na účely úplného denaturovania etanolu.
            
         
               (5)
            
            
               Projektová skupina vo svojej záverečnej správe uverejnenej v júni 2011 navrhla, že na prijatie za spoločný postup denaturácie na účely úplného denaturovania etanolu by sa mohol zvážiť postup denaturovania pozostávajúci z troch litrov izopropylalkoholu (IPA), troch litrov metyletylketónu (MEK) a jedného gramu denatónium benzoátu na hektoliter absolútneho etanolu. Jednou z hlavných výhod tohto spoločného postupu je, že pravdepodobne nahradí mnohé rozličné postupy používané v jednotlivých členských štátoch. Tento postup by sa preto mal používať ako postup spoločný pre všetky členské štáty na účely úplného denaturovania etanolu s cieľom predísť daňovým únikom, vyhýbaniu sa daňovým povinnostiam a zneužívaniu daňového systému v tejto oblasti.
            
         
               (6)
            
            
               Každý členský štát následne oznámil Komisii nový zoznam požiadaviek v súlade s článkom 27 ods. 3 smernice 92/83/EHS. Každý z týchto zoznamov sa odvolával na spoločný postup denaturovania a v niektorých prípadoch na iné existujúce postupy. Pokiaľ ide o existujúce postupy, určité členské štáty vyjadrili prianie zachovať ich na prechodné obdobie alebo na bližšie neurčený čas, a to z dôvodu špecifických technických požiadaviek.
            
         
               (7)
            
            
               Komisia postúpila 28. júna 2012 všetky doručené oznámenia ostatným členským štátom.
            
         
               (8)
            
            
               Voči navrhovanému spoločnému postupu denaturovania žiadny členský štát nevzniesol námietky.
            
         
               (9)
            
            
               Pokiaľ ide o existujúce postupy, neboli vznesené žiadne nové prvky, ktoré by naznačovali existenciu rizika daňových únikov, vyhýbania sa daňovým povinnostiam a zneužívania daňového systému.
            
         
               (10)
            
            
               Popri spoločnom postupe denaturovania na účely úplného denaturovania etanolu záležitosti súvisiace s patentmi a súvisiacimi nákladmi viedli Rakúsko k tomu, že prijalo alternatívny postup, ktorý ako postup denaturovania už využívajú iné členské štáty.
            
         
               (11)
            
            
               S cieľom poskytnúť odvetviu primeraný čas na vyčerpanie zásob denaturačných prostriedkov a denaturovaných výrobkov, na ktoré sa dosiaľ vzťahovalo nariadenie (ES) č. 3199/93, ale na ktoré sa už vzťahovať nebude, keď toto nariadenie nadobudne účinnosť, uplatňovanie tohto nariadenia, pokiaľ ide o oddiel I tejto prílohy, by sa malo odložiť.
            
         
               (12)
            
            
               Nariadenie (ES) č. 3199/93 by sa preto malo zodpovedajúcim spôsobom zmeniť a doplniť.
            
         
               (13)
            
            
               Opatrenia stanovené v tomto nariadení sú v súlade so stanoviskom Výboru pre spotrebné dane,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 3199/93 sa nahrádza prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. júla 2013.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. februára 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 316, 31.10.1992, s. 21.
   
      (2)  Ú. v. ES L 288, 23.11.1993, s. 12.
   
      (3)  Ú. v. EÚ L 330, 15.12.2007, s. 1.
   
      PRÍLOHA
      Zoznam schválených výrobkov s ich registrovaným číslom CAS, ak je k dispozícii, a schválené vzorce na úplné denaturovanie etanolu:
      
                  Acetón
               
               
                  CAS: 67-64-1
               
            
                  CI reaktívna červeň 24
               
               
                  CAS: 70210-20-7
               
            
                  Surový pyridín
               
               
                  CAS: neuvedené
               
            
                  Genciánová violeť (CI č. 42555)
               
               
                  CAS: 548-62-9
               
            
                  Denatónium benzoát
               
               
                  CAS: 3734-33-6
               
            
                  Etanol
               
               
                  CAS: 64-17-5
               
            
                  Etylacetát
               
               
                  CAS: 141-78-6
               
            
                  Izoamyl-etyl ketón
               
               
                  CAS: 541-85-5
               
            
                  Etyl terc-butyl éter
               
               
                  CAS: 637-92-3
               
            
                  Fluoresceín
               
               
                  CAS: 2321-07-5
               
            
                  Formaldehyd
               
               
                  CAS: 50-00-0
               
            
                  Pribudlina
               
               
                  CAS: 8013-75-0
               
            
                  Benzín (aj bezolovnatý)
               
               
                  CAS: 86290-81-5
               
            
                  Izopropylalkohol (IPA)
               
               
                  CAS: 67-63-0
               
            
                  Kerozín
               
               
                  CAS: 8008-20-6
               
            
                  Olej na svietenie
               
               
                  CAS: 64742-47-8 až 64742-48-9
               
            
                  Metanol
               
               
                  CAS: 67-56-1
               
            
                  Metyletylketón (2-butanón) (MEK)
               
               
                  CAS: 78-93-3
               
            
                  Metylizobutylketón (MIBK)
               
               
                  CAS: 108-10-1
               
            
                  Metylizopropylketón
               
               
                  CAS: 563-80-4
               
            
                  Metylová violeť
               
               
                  CAS: 8004-87-3
               
            
                  Metylénová modrá
               
               
                  CAS: 61-73-4
               
            
                  Minerálna nafta
               
               
                  CAS: neuvedené
               
            
                  Benzínové rozpúšťadlo
               
               
                  CAS: 8030-30-6
               
            
                  Pyridín (alebo pyridínové bázy)
               
               
                  CAS: 110-86-1
               
            
                  Terpentínový lieh
               
               
                  CAS: 8006-64-2
               
            
                  Technický benzín
               
               
                  CAS: 92045-57-3
               
            
                  Terc-butylalkohol
               
               
                  CAS: 75-65-0
               
            
                  Tiofén
               
               
                  CAS: 110-02-1
               
            
                  Tymolová modrá
               
               
                  CAS: 76-61-9
               
            
                  Drevná nafta
               
               
                  neuvedené
               
            Synonymá schválených výrobkov sú k dispozícii v rôznych európskych jazykoch v databáze Európskeho colného súpisu chemických látok.
      V celej prílohe sa v súlade aj s terminológiou používanou v Medzinárodnej únii pre čistú a aplikovanú chémiu (IUPAC) používa výraz „absolútny etanol“.
      I.   Postup denaturovania využívaný vo všetkých členských štátoch
      
      Na hektoliter absolútneho etanolu:
      
                  —
               
               
                  3 litre izopropylalkoholu (IPA),
               
            
                  —
               
               
                  3 litre metyletylketónu (MEK),
               
            
                  —
               
               
                  1 gram denatónium benzoátu.
               
            Pre vnútorný trh môžu členské štáty pridávať farbivo, aby výrobku dodali charakteristickú farbu, vďaka ktorej je ihneď identifikovateľný.
      II.   Dodatočné postupy denaturovania využívané v určitých členských štátoch
      
      
         Česká republika
      
      Na hektoliter absolútneho etanolu ktorékoľvek z týchto zložení:
      
                  1.
               
               
                  
                              —
                           
                           
                              0,4 litra benzínového rozpúšťadla,
                           
                        
                              —
                           
                           
                              0,2 litra kerozínu,
                           
                        
                              —
                           
                           
                              0,1 litra technického benzínu.
                           
                        
            
                  2.
               
               
                  
                              —
                           
                           
                              3 litre etyl terc-butyl éteru,
                           
                        
                              —
                           
                           
                              1 liter izopropylalkoholu,
                           
                        
                              —
                           
                           
                              1 liter bezolovnatého benzínu,
                           
                        
                              —
                           
                           
                              10 miligramov fluoresceínu.
                           
                        
            
         Nemecko
      
      Na hektoliter absolútneho etanolu:
      Jeden liter ketónovej zmesi, ktorá pozostáva z:
      
                  —
               
               
                  95 až 96 hmotnostných % metyletylketónu (MEK),
               
            
                  —
               
               
                  2,5 až 3 hmotnostných % metylizopropylketónu (3-metyl-2-butanón),
               
            
                  —
               
               
                  1,5 až 2 hmotnostných % izoamyl-etyl ketónu (5-metyl-3-heptanón)
               
            spolu s 1 gramom denatónium benzoátu.
      
         Estónsko
      
      Na hektoliter absolútneho etanolu:
      
                  —
               
               
                  3 litre acetónu,
               
            
                  —
               
               
                  2 gramy denatónium benzoátu.
               
            
         Írsko
      
      Základ sa vyrobí zmiešaním týchto zložiek:
      
                  —
               
               
                  90 objemových % etanolu,
               
            
                  —
               
               
                  9,5 objemového % drevnej nafty,
               
            
                  —
               
               
                  0,5 objemového % surového pyridínu.
               
            Do každých 10 hektolitrov základu sa pridá:
      
                  —
               
               
                  3,75 litra minerálnej nafty (ropného oleja),
               
            
                  —
               
               
                  1,5 gramu metylovej violeti.
               
            
         Poznámka: Zložky základu drevná nafta a surový pyridín možno nahradiť 10 objemovými % metanolu.
      
         Grécko
      
      Denaturovať možno iba etanol nízkej kvality (z prednej frakcie a dokvapu destilácie) s obsahom alkoholu minimálne 93 objemových % a maximálne 96 objemových %.
      Na hektoliter hydratovaného alkoholu s obsahom alkoholu 93 objemových % sa pridávajú tieto látky:
      
                  —
               
               
                  2 litre metanolu,
               
            
                  —
               
               
                  1 liter terpentínového liehu,
               
            
                  —
               
               
                  0,50 litra oleja na svietenie,
               
            
                  —
               
               
                  0,40 gramu metylénovej modrej.
               
            Konečný produkt v nezmenenom stave dosiahne pri teplote 20 °C obsah alkoholu 93 objemových %.
      
         Taliansko
      
      Na hektoliter absolútneho etanolu sa pridá:
      
                  —
               
               
                  125 gramov tiofénu,
               
            
                  —
               
               
                  0,8 gramu denatónium benzoátu,
               
            
                  —
               
               
                  3 gramy CI reaktívnej červene 24 (červené farbivo), roztok s koncentráciou 25 hmotnostných %,
               
            
                  —
               
               
                  2 litre metyletylketónu (MEK).
               
            Etylalkohol, ktorý sa má denaturovať, musí mať obsah etylalkoholu najmenej 83 objemových % a silu meranú alkoholmetrom ES aspoň 90 objemových %.
      Aby sa zaistila úplná rozpustnosť všetkých zložiek, zmes denaturačných prostriedkov sa musí pripraviť v etylalkohole obsahujúcom najviac 96 objemových % pri meraní alkoholmetrom ES.
      Účelom použitia CI reaktívnej červene 24 je dodať produktu charakteristickú červenú farbu, vďaka ktorej je účel produktu ihneď identifikovateľný.
      
         Lotyšsko
      
      
                  1.
               
               
                  Na hektoliter absolútneho etanolu ktorékoľvek z týchto zložení:
                  
                              a)
                           
                           
                              minimálne:
                              
                                          —
                                       
                                       
                                          9 litrov izopropylalkoholu,
                                       
                                    
                                          —
                                       
                                       
                                          1 liter acetónu,
                                       
                                    
                                          —
                                       
                                       
                                          0,4 gramu metylénovej modrej alebo tymolovej modrej alebo genciánovej violeti;
                                       
                                    
                        
                              b)
                           
                           
                              minimálne:
                              
                                          —
                                       
                                       
                                          3 litre metylizobutylketónu,
                                       
                                    
                                          —
                                       
                                       
                                          2 litre metyletylketónu (MEK);
                                       
                                    
                        
                              c)
                           
                           
                              minimálne:
                              
                                          —
                                       
                                       
                                          3 litre acetónu,
                                       
                                    
                                          —
                                       
                                       
                                          2 gramy denatónium benzoátu;
                                       
                                    
                        
                              d)
                           
                           
                              minimálne 10 litrov etylacetátu.
                           
                        
            
                  2.
               
               
                  Na hektoliter dehydrovaného etylalkoholu (obsahujúceho najviac 0,5 % vody):
                  
                              —
                           
                           
                              benzín v objeme minimálne 5 litrov a maximálne 7 litrov.
                           
                        
            
         Litva
      
      Na hektoliter absolútneho etanolu:
      
                  —
               
               
                  3 litre acetónu,
               
            
                  —
               
               
                  2 gramy denatónium benzoátu.
               
            
         Maďarsko
      
      Alkoholické produkty referenčne na svoj čistý obsah alkoholu obsahujú minimálne jedno z týchto zložení:
      
                  a)
               
               
                  2 hmotnostné % metyletylketónu (MEK), 3 hmotnostné % metylizobutylketónu a 0,001 hmotnostného % denatónium benzoátu;
               
            
                  b)
               
               
                  1 hmotnostné % metyletylketónu (MEK) a 0,001 hmotnostného % denatónium benzoátu;
               
            
                  c)
               
               
                  2 hmotnostné % izopropylalkoholu, 1 hmotnostné % terc-butylalkoholu a 0,001 hmotnostného % denatónium benzoátu.
               
            
         Malta
      
      Základ sa vyrobí zmiešaním týchto zložiek:
      
                  —
               
               
                  90 objemových % etanolu,
               
            
                  —
               
               
                  9,5 objemového % drevnej nafty,
               
            
                  —
               
               
                  0,5 objemového % surového pyridínu.
               
            Do každých 10 hektolitrov základu sa pridá:
      
                  —
               
               
                  3,75 litra minerálnej nafty (ropného oleja),
               
            
                  —
               
               
                  1,5 gramu metylovej violeti.
               
            
         Holandsko
      
      Na hektoliter absolútneho etanolu:
      Päť litrov zmesi pozostávajúcej:
      
                  —
               
               
                  zo 60 objemových % metanolu,
               
            
                  —
               
               
                  z 20 objemových % acetónu,
               
            
                  —
               
               
                  z 11 objemových % pribudliny (koncentrát vedľajších produktov destilácie alkoholu),
               
            
                  —
               
               
                  z 8 objemových % vody,
               
            
                  —
               
               
                  z 0,5 objemového % metyletylketónu (MEK),
               
            
                  —
               
               
                  z 0,5 objemového % formalínu (vodný roztok 37 hmotnostných % formaldehydu).
               
            
         Rakúsko
      
      Na hektoliter absolútneho etanolu:
      Jeden liter ketónovej zmesi, ktorá pozostáva z:
      
                  —
               
               
                  95 až 96 hmotnostných % metyletylketónu (MEK),
               
            
                  —
               
               
                  2,5 až 3 hmotnostných % metylizopropylketónu,
               
            
                  —
               
               
                  1,5 až 2 hmotnostných % izoamyl-etyl ketónu
               
            spolu s 1 gramom denatónium benzoátu.
      
         Poľsko
      
      Na hektoliter absolútneho etanolu ktorékoľvek z týchto zložení:
      
                  1.
               
               
                  0,75 litra ketónovej zmesi, ktorá pozostáva z:
                  
                              —
                           
                           
                              95 až 96 hmotnostných % metyletylketónu (MEK),
                           
                        
                              —
                           
                           
                              2,5 až 3 hmotnostných % metylizopropylketónu,
                           
                        
                              —
                           
                           
                              1,5 až 2 hmotnostných % izoamyl-etyl ketónu
                           
                        spolu s 0,25 litra pyridínových báz.
               
            
                  2.
               
               
                  Jeden liter ketónovej zmesi, ktorá pozostáva z:
                  
                              —
                           
                           
                              95 až 96 hmotnostných % metyletylketónu (MEK),
                           
                        
                              —
                           
                           
                              2,5 až 3 hmotnostných % metylizopropylketónu,
                           
                        
                              —
                           
                           
                              1,5 až 2 hmotnostných % izoamyl-etyl ketónu
                           
                        spolu s 1 gramom denatónium benzoátu.
               
            
         Rumunsko
      
      Na hektoliter absolútneho etanolu:
      
                  —
               
               
                  2 litre metyletylketónu (MEK),
               
            
                  —
               
               
                  1 gram denatónium benzoátu,
               
            
                  —
               
               
                  0,2 gramu metylénovej modrej.
               
            
         Slovinsko
      
      Na hektoliter absolútneho etanolu:
      
                  —
               
               
                  1 580 gramov izopropylalkoholu,
               
            
                  —
               
               
                  790 gramov terc-butylalkoholu,
               
            
                  —
               
               
                  0,79 gramu denatónium benzoátu.
               
            
         Slovensko
      
      Na hektoliter absolútneho etanolu:
      
                  1.
               
               
                  
                               
                           
                           
                              3 litre metylizobutylketónu,
                           
                        
                               
                           
                           
                              2 litre metyletylketónu (MEK),
                           
                        
                               
                           
                           
                              1 gram denatónium benzoátu,
                           
                        
                               
                           
                           
                              0,2 gramu metylénovej modrej.
                           
                        
            
                  2.
               
               
                  
                               
                           
                           
                              1,5 litra technického benzínu,
                           
                        
                               
                           
                           
                              1,5 litra kerozínu,
                           
                        
                               
                           
                           
                              2 gramy denatónium benzoátu.
                           
                        
            
         Fínsko
      
      Na hektoliter absolútneho etanolu ktorékoľvek z týchto zložení:
      
                  1.
               
               
                  
                               
                           
                           
                              2 litre metyletylketónu (MEK),
                           
                        
                               
                           
                           
                              3 litre metylizobutylketónu.
                           
                        
            
                  2.
               
               
                  
                               
                           
                           
                              2 litre acetónu,
                           
                        
                               
                           
                           
                              3 litre metylizobutylketónu.
                           
                        
            
         Švédsko
      
      Na hektoliter absolútneho etanolu:
      
                  —
               
               
                  3 litre metylizobutylketónu,
               
            
                  —
               
               
                  2 litre metyletylketónu (MEK).
               
            
         Spojené kráľovstvo
      
      Základ sa vyrobí zmiešaním týchto zložiek:
      
                  —
               
               
                  90 objemových % etanolu,
               
            
                  —
               
               
                  9,5 objemového % drevnej nafty,
               
            
                  —
               
               
                  0,5 objemového % surového pyridínu.
               
            Do každých 10 hektolitrov základu sa pridá:
      
                  —
               
               
                  3,75 litra minerálnej nafty (ropného oleja),
               
            
                  —
               
               
                  1,5 gramu metylovej violeti (CI č. 42555).